**টিস্কা চোপড়া** (জন্ম: ১লা নভেম্বর ১৯৭৩) হলেন একজন ভারতীয় অভিনেত্রী, লেখিকা এবং চলচ্চিত্র নির্মাতা। তিনি আমির খান, প্রকাশ ঝা, মধুর ভান্ডারকর, অভিনব দেব, নাগেশ কুকুনুর এবং অনুপ সিংয়ের মতো অনেক নামকরা পরিচালকের সাথে বিভিন্ন ভাষায় প্রায় ৪৫টিরও বেশি চলচ্চিত্রে অভিনয় করেছেন।

চলচ্চিত্র জীবন
--------------

তাঁর অভিনীত সবচেয়ে জনপ্রিয় চলচ্চিত্র হচ্ছে *তারে জামিন পর*; যেটি একাডেমি পুরস্কারে ভারতের হয়ে আনুষ্ঠানিকভাবে প্রবেশাধিকার পেয়েছিল। এটি তাঁকে ফিল্মফেয়ার এবং অন্যান্য শীর্ষস্থানীয় পুরস্কারের জন্য মনোনয়ন লাভ করতে সাহায্য করেছে। তাঁর অভিনীত *কিসসা* নামক অন্য আরেকটি চলচ্চিত্র ২০১৩ সালে টরন্টো আন্তর্জাতিক চলচ্চিত্র উৎসবে প্রদর্শন করা হয়েছিল এবং এটি "সেরা এশীয় চলচ্চিত্র" বিভাগে মর্যাদাপূর্ণ নেটপ্যাক (এনইটিপিএসি) পুরস্কার লাভ করেছিল। এই চলচ্চিত্রটি দর্শকদের এবং সমালোচকদের কাছ থেকে অনেক প্রশংসা অর্জন করার পাশাপাশি ২০টিরও বেশি উৎসবে প্রদর্শন করা হয়েছিল। টিস্কা দিল্লি বিশ্ববিদ্যালয় থেকে সাহিত্যে স্নাতকোত্তর সম্পন্ন করেছেন এবং মঞ্চ নাটকে ব্যাপকভাবে কাজ করেছিলেন। তিনি নাসিরউদ্দিন শাহ এবং নাট্য পরিচালক ফিরোজ খানের সাথে কাজ করেছেন। পুলিৎজার পুরস্কারপ্রাপ্ত নাটক *ডিনার উইথ ফ্রেন্ডস*-এ অভিনয় করেছেন, যা আধুনিক বিবাহের অবস্থার ওপর ভিত্তি করে নির্মিত। এই নাটকটি ভারতের পাশাপাশি দক্ষিণ পূর্ব এশিয়া এবং মধ্য প্রাচ্যে জনপ্রিয়তা অর্জন করার পাশাপাশি সমালোচক এবং দর্শক উভয়েরই প্রশংসা কুড়িয়েছিল। একজন বৌদ্ধ ধর্মে বিশ্বাসী টিস্কা লিঙ্গ সমতা, শিশু কন্যা এবং পরিবেশ সম্পর্কিত বিষয়গুলোতে ধারাবাহিকভাবে কাজ করেন। তিনি শিক্ষাব্যবস্থার পুনর্নির্মাণে সহায়তা করতে জাতীয় জ্ঞান কমিশনে স্যাম্ পিট্রডার সাথে কাজ করেছেন।

অন্যান্য
--------

তাঁর লিখিত বই *এক্টিং স্মার্ট* (হার্পার কলিন্স) একটি সেরা বিক্রিত বই। এটি পরবর্তীতে হিন্দি ভাষায় অনুবাদ করা হয়েছে। টিস্কা *১০এমআই লাভ*-এ (যেটি *এ মিডসামার নাইট'স ড্রিম*-এর ওপর ভিত্তি করে নির্মিত) তাঁর কাজের জন্য নিউ ইয়র্ক ইন্ডিয়ান ফিল্ম ফেস্টিভ্যালে "সেরা অভিনেত্রী" বিভাগে মনোনীত হয়েছিলেন। এই অনুষ্ঠানটি "বেস্ট এনসেম্বল কাস্ট" বিভাগে পুরস্কার লাভ করেছিল। তিনি মর্যাদাপূর্ণ এমএএমআই (মুম্বই একাডেমি অফ মুভিং ইমেজস) চলচ্চিত্র উৎসবে একজন বিচারকের দায়িত্ব পালন করেছেন। *চাটনি* নামক একটি স্বল্পদৈর্ঘ্যের চলচ্চিত্র (যা তিনি লিখেছিলেন এবং তাঁর প্রতিষ্ঠান দ্য ইস্টার্ন ওয়ে-এর অধীনে প্রযোজনা করেছিলেন) "সেরা অভিনেত্রী" এবং "সেরা স্বল্পদৈর্ঘ্যের চলচ্চিত্র" বিভাগে দুটি ফিল্মফেয়ার পুরস্কার লাভ করেছে। তিনি এখন দুটি চলচ্চিত্রের চিত্রনাট্য রচনা করছেন। তাঁর আসন্ন কাজগুলোর মধ্যে রয়েছে: *বায়স্কোপওয়ালা*, *৩দেব* এবং *দ্য হাঙ্গরি* (যা উইলিয়াম শেকসপিয়রের নাটক *টাইটাস অ্যান্ড্রোনিকাসের* উপর ভিত্তি করে নির্মিত)। সর্বাধিক সুন্দর এবং আড়ম্বরপূর্ণ অভিনেত্রীদেরর মধ্যে একজন টিস্কা প্রায়শই "সেরা পোশাক পরিহিত" অভিনেত্রীদের তালিকায় থাকেন। তিনি বেশ কয়েকটি স্বনামধন্য প্রতিষ্ঠানের পণ্যের সাথে কাজ করেন; যার মধ্যে তানিশক, টাইটান আইওয়ার, ওলে, হরলিক্স, মার্ক্স অ্যান্ড স্পেন্সার, বাজাজ মোটরস এবং কেলোগস অন্যতম।

তথ্যসূত্র
---------

1. 1 2  "Tisca Chopra birthday: 12 times the Qissa actress swept us off our feet with her radiant beauty; in pics"। *Times Now*। ১ নভেম্বর ২০১৮। সংগ্রহের তারিখ ২৭ মার্চ ২০১৯।
2. ↑  Rockstah Media। "Review: Taare Zameen Par may change your life | Rajeev Masand – movies that matter : from bollywood, hollywood and everywhere else"। *www.rajeevmasand.com* (ইংরেজি ভাষায়)। সংগ্রহের তারিখ ১২ এপ্রিল ২০১৭।
3. ↑  "Qissa Movie Review - NDTV Movies"। *NDTVMovies.com* (ইংরেজি ভাষায়)। ৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।
4. ↑  *'Acting Smart' Book Launch│Tisca Chopra, Imtiyaz Ali*
5. ↑  "Review: 10 ml Love is silly but sweet"। *Rediff*। সংগ্রহের তারিখ ১২ এপ্রিল ২০১৭।
6. ↑  "'Chutney' review: Tisca Chopra's short film will leave you wanting more - The Economic Times"। *The Economic Times*। ১৩ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৭।
7. ↑  Ghosh, Sankhayan (৫ ডিসেম্বর ২০১৬)। "Short film review: Chutney"। *livemint.com/*। সংগ্রহের তারিখ ১২ এপ্রিল ২০১৭।
8. ↑  "Tisca Chopra's short film Chutney is understated and creepy: Watch it here"। *Firstpost* (ইংরেজি ভাষায়)। ২৯ নভেম্বর ২০১৬। সংগ্রহের তারিখ ১২ এপ্রিল ২০১৭।
9. ↑  Tisca Chopra Assistant (১০ জুন ২০১৪), *Tanishq Solitaires Reel*, সংগ্রহের তারিখ ১২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. ↑  Tisca Chopra Assistant (১০ জুন ২০১৪), *Titan Eye Wear*, সংগ্রহের তারিখ ১২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  vishal mangalorkar (১৬ সেপ্টেম্বর ২০০৮), *olay - tisca chopra tvc by @infiniti films*, সংগ্রহের তারিখ ১২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
12. ↑  shanishchara (১৯ আগস্ট ২০১১), *Tisca Chopra in Horlicks Gold Commercial*, সংগ্রহের তারিখ ১২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
13. ↑  Tiscaholics (১৩ জুন ২০১৫), *Tisca Chopra Hosted Diva In You Event For Marks & Spencer*, সংগ্রহের তারিখ ১২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
14. ↑  sautanki (৮ আগস্ট ২০১২), *Tisca Chopra - Kellogg's All Bran 2012*, সংগ্রহের তারিখ ১২ এপ্রিল ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

 উইকিমিডিয়া কমন্সে টিস্কা চোপড়া সম্পর্কিত মিডিয়া দেখুন।

* টুইটারে টিস্কা চোপড়া
* ফেসবুকে টিস্কা চোপড়া
* ইন্টারনেট মুভি ডেটাবেজে Tisca Chopra (ইংরেজি)